**Pozdravljeni!**

**Tale teden je kar švrknil mimo nas.**

**Ker boš danes malo več časa pri**

**DRU preživel pred računalnikom,**

**moraš po končanem delu obvezno**

**ven na sonce.**

**Mozaik lahko oblikuješ v igrici,**

**lahko pa se lotiš izdelave pravega**

**mozaika, no, ne čisto pravega.**

**Pravi je bil iz kamenčkov, ti pa lahko uporabiš narezane raznobarvne kvadrate iz papirja in z njimi ustvariš poljuben vzorček.**

**Bodite lepo, učiteljica Mateja**

**Petek, 17. 4. 2020**

**NIT: PREVAJANJE TOPLOTE**

Poleti imamo običajno hladno pijačo v hladilni torbi, pozimi pa vročo v termovki.

* Razmisli:
* Ali lahko poleti hladno pijačo nesemo na plažo tudi v termovki?
* Kaj pa se zgodi, če pozimi na smučanje nesemo vroč čaj v hladilni torbi?

Prevajanje toplote (toplotni tok) je prehajanje toplote s telesa z višjo temperaturo na telo z nižjo temperaturo. Toplota prehaja tako prek trdnih teles kot tudi prek plinov in tekočin.

Hitrost prevajanja toplote je odvisna od vrste snovi in od velikosti telesa.

* ***Ko imaš v bližini starše****, izvedi naslednji poskus:*

*Vzemi 2 različno veliki posodi, v kateri vliješ enako količino enako tople vode. Obe posodi istočasno postavi na štedilnik in ju segrevaj do vretja. Glej, kaj se dogaja. Kaj opaziš? Kaj si s tem poskusom dokazal?*

* Vzemi zvezek in si notri prepiši in preriši spodnji zapis.

PREVAJANJE TOPLOTE

Prevajanje toplote (toplotni tok) je prehajanje toplote s telesa z višjo temperaturo na telo z nižjo temperaturo.



Hitrost prevajanja toplote je odvisna od vrste snovi in od velikosti telesa.

Voda v manjšem loncu se bo segrela hitreje.

* Odpri U na strani 68 in 69.
* Preberi si besedilo in oglej si slike.

**Zapis v zvezku slikaj in mi ga pošlji na** [**mateja.glusic1@guest.arnes.si**](mailto:mateja.glusic1@guest.arnes.si)**.**

**SLJ: KAKO POVZAMEMO VSEBINO OPISA LJUDSKEGA OBIČAJA?**

**Danes še zadnjič delamo vaje za opis ljudskega običaja.**

* Še enkrat si oglej posnetek o spuščanju luči v vodo, ki si si ga ogledal včeraj nato pa dopolni miselni vzorec v DZ na str 47/4.
* S pomočjo podatkov, ki si jih zapisal, USTNO obnovi običaj.
* Odpri SDZ na strani 48. Spoznal boš še en zanimiv običaj. Preberi navodilo 6. naloge in jo reši.
* Nato se loti 8. naloge. Tip naloge že poznaš – torej zapiši take vprašalne povedi, da boš za odgovor dobil obkrožene dele povedi.
* Zdaj te čaka še stran 49, na kateri z izpolnjevanjem miselnega vzorca in besedila ponoviš vse, kar moraš vedeti o opisovanju in povzemanju ljudskega običaja.

|  |  |  |  |  |  |
| --- | --- | --- | --- | --- | --- |
| **DRU in LUM: STARI VEK – RIMLJANI + SPLETNA IGRA - MOZAIK**  **Avtorske pravice**: MGML 2020 **Spoznajmo Emonce**  **MESTO EMONA**  Emona je bila majhno rimsko mesto, obdano z obzidjem, ki je pred približno 2000 leti zrastlo na območju, kjer je današnja Ljubljana. Na vzhodu je mejila z današnjo reko Ljubljanico in grajskim gričem, na severu z današnjim Kongresnim trgom, na jugu pa še danes vidimo ostanke rimskega obzidja – Mirje. Prav tako še danes lahko občudujemo debelino severozahodnega vogala obzidja pri Cankarjevem domu (vhod v Malo galerijo).  Emona je bila velika oz. majhna glede na današnje mere mest. Njena površina je znašala približno 400 x 500 m. V največjem obsegu je štela 3.000 do 5.000 prebivalcev. Medtem ko je imela Celeia 15.000, Poetovio pa 30.000 prebivalcev.  Iz mesta so vodile ceste, ob katerih so Emonci imeli pokopališča. Eden izmed redkih kipov na območju celotnega rimskega imperija, ki predstavlja navadnega Rimljana, je kip Emonca; hrani ga Narodni muzej Slovenije. Njegova kopija pa stoji v parku Zvezda.  **FORUM**  Na sredini vsakega rimskega mesta se je nahajal forum. Na njem so bile pomembne stavbe: **tempelj** (svetišče posvečeno Jupitru, Junoni in Minervi), **bazilika** (trgovsko-sodna zgradba) in kurija (mestna hiša). Okrog foruma so bile postavljene **trgovine in stojnice**, kjer so prodajali blago in pridelke. Na **forumu**  so se zbirali, trgovali, se učili in obveščali o novicah. Tudi danes imamo na svetovnem spletu spletne forume, kjer si izmenjujemo mnenja, se pogovarjamo, »družimo«.  **Katere načine na spletu pa vi uporabljate v tem času, ko se fizično ne morete videvati s prijatelji?**  https://mgml.si/media/witlof/images/2020/03/23/09/13/27/emona2.jpg  **VIRTUALNI SPREHOD PO EMONI**  Vabimo te, da se podaš na sprehod po Emoni, da začutiš, kakšno je bilo življenje v njej, kakšno je bilo obzidje, kako se je prišlo v Emono  in kako so izgledale ulice.  Si lahko zamisliš, da bi tudi ti živel v tem mestu? Kakšno bi bilo življenje?  <https://www.youtube.com/watch?v=8YrqEQs0PRg&feature=emb_logo>  **RIMSKA DRUŽINA**  V rimski družini je glavno vlogo in besedo imel oče, pater familiae. Ko se je odpravil po opravkih, je oblekel togo, svečano rimsko oblačilo, ki je bilo rezervirano samo za moške državljane rimske države. Bogate rimske družine so imele tudi sužnje. Zdaj, ko smo veliko skupaj tudi z našimi družinami, imamo veliko več možnosti za druženje, pa tudi za konflikte. Kakšno je bilo vzdušje v rimski družini in kakšno je v sodobni?  **Poslušaj oba posnetka in primerjaj, kje so razlike in podobnosti?**  [Rimska družina](https://mgml.si/media/witlof/attachments/2020/03/23/09/06/18/RIMSKA_DRU%C5%BDINA.mp3)**:** <https://mgml.si/media/witlof/attachments/2020/03/23/09/06/18/RIMSKA_DRU%C5%BDINA.mp3>  [Sodobna družina](https://mgml.si/media/witlof/attachments/2020/03/23/09/06/34/SODOBNA__DRU%C5%BDINA.mp3)**:** <https://mgml.si/media/witlof/attachments/2020/03/23/09/06/34/SODOBNA__DRU%C5%BDINA.mp3>  **Oglej si filmček, ki govori  O VLOGI RIMSKEGA OČETA, ki je imel zelo pomembno vlogo v rimski družini.**   * Katere informacije o rimskem očetu so se ti zdele najbolj nenavadne? Naštej tri.   <https://www.youtube.com/watch?v=rhQGMr3C8Zs&feature=emb_logo>  **LUM: MOZAIK Spletna igra "SESTAVI SVOJ MOZAIK"**  Bogati Rimljani so tla svojih domov krasili z **mozaiki**. Lepšali so tudi tla emonskih  javnih in zasebnih stavb. Mozaiki so narejeni iz majhnih **raznobarvnih kamenčkov** **v obliki kock**. Te so mozaicisti polagali v svežo malto in z njimi spretno oblikovali različne vzorce.  https://mgml.si/media/witlof/images/2020/03/26/09/21/28/2020-03-26_09_20_58-Mozaiki.pngV vlogi mozaicista se lahko preizkusiš tudi ti. Poustvari emonske mozaike ali pa ustvari svojega. Odpri spodnjo povezavo in sestavi mozaik.  <http://www.estoritve.com/mozaik/>  **Preveri svoje znanje  – DRŽI/NE DRŽI**  Preberi in povej, katere trditve držijo in katere ne.  Bitmoji Imagehttps://mgml.si/media/witlof/images/2020/03/26/09/39/01/2020-03-26_09_38_19-SPOZNAJMO_EMONCE_za_NEJCA_KON%C4%8CNA.docx_-_Word.pnghttps://mgml.si/media/witlof/images/2020/03/26/09/36/40/dr%C5%BEi_ne_dr%C5%BEi_EMONA.png |  |  |  |  |  |
|  |  |  |  |  |  |